Sacrosancto et exorabili loco Cluniaco, in honore beatorum apostolorum Petri et Pauli constructo, cui preest dunnus abba Odilo, ego Wigo dono unum mansum quem pater meus Eldinus excamiavit a comite de Mascono, cum omnibus apenditiis suis, in villa quæ vocatur Verziacus, pro remedio animæ meæ et omnium fidelium christianorum. Si quis calumpniare voluerit, nisi cito resipuerit, omni maledictione subjaceat. S. Wigonis, qui hanc donationem fecit et ipse firmavit. S. Oddonis, fratris ejus.